સરકારના એક ઉચ્ચ અધિકારીના જણાવ્યા પ્રમાણે ટેક્સમાં રાહત આપતી ચીજ વસ્તુઓની હાલ યાદી છે તે યાદી નાની કરવામાં આવી રહી છે. હાલ એક્સાઇઝમાં ૩૦૦ ચીજ વસ્તુને રાહત આપવામાં આવે છે. રાહત આપતી ચીજ વસ્તુની યાદીમાં ઘટાડો કરી માત્ર ૯૦ ચીજ વસ્તુ ઉપર જ નવી ટેક્સ સિસ્ટમમાં રાહત મળી શકે છે. નોંધનીય છે કે વર્ષ ૨૦૧૧-૧૨માં એક્સાઇઝ ડ્યૂટીમાં રાહત અપાતી હોય તેવી યાદીમાં ૪૦૦ ચીજ વસ્તુ હતી, પરંતુ તેમાં ઘટાડો થઇ માત્ર ૩૦૦ ચીજ વસ્તુને એક્સાઇઝમાં રાહત મળે છે. હવે સરકારે આ યાદીમાં ઘટાડો કરી માત્ર ૯૦ ચીજ વસ્તુને જ રાહત આપવાની કવાયત હાથ ધરી છે.